Vei koya na dairekita, vakarautaki ina “Kua ni Vakarusa.” Na same i Tevita. Mikitami.*58 Oni rawa ni tukuna na yalododonu ni oni galu voli?+Oni rawa ni vakatulewa vakadodonu, kemuni na luve ni tamata?+2 Ia oni lalawataka na ka tawadodonu e lomamuni,+Na ligamuni tale ga e vakayacora na itovo kaukaua ena vanua.+3 Era lako sese* na daucaka ca nira sucu mai,*Era murilomadra qai lasulasu nira sucu mai.4 Na nodra weli gaga e vaka na weli gaga ni gata,+Era didivara vaka na gata uluraba e sogota na daligana.5 Ena sega ni rogoca na domodra na dauvakatevoro,Se ra mani kenadau vakacava ena nodra vakadraudrau.6 Kemuni na Kalou, ni vaqera na batidra mai gusudra!Kemuni Jiova, ni musuka na galegaledra na laione* qo!7 Mera yali me vaka na wai era drodro tani.Me loveca o koya na nona dakaititi qai vakabalei ira ena nona gasau.8 Mera vaka na bosucu e waicala laivi ni toso tiko,Vaka na luvena sucumate na yalewa e sega vakadua ni raica na matanisiga.9 Ni bera ni vakila na katakata ni soni na nomuni kuro ni vakasaqa,Ena taviraka laivi ruarua na tabanikau lailai e suasua kei na kena e waqa, me vaka ena cagi ni draki ca.+10 Ena marau vakalevu na yalododonu ni sa raica na veisausaumi,+Na yavana ena toni ena nodra dra na daucaka ca.+11 Era na qai kaya na tamata: “E tiko dina na nodra icovi na yalododonu.+E tiko dina na Kalou e dau vakataulewa e vuravura.”+
fij_Latn